中吕・普天乐咏世
作者：张鸣善
朝代：元

paragraphs: 洛阳花，梁园月。
好花须买，皓月须赊。
花倚栏干看烂熳开，月曾把酒问团圆夜。
月有盈亏，花有开谢，想人生最苦离别。
花谢了三春近也，月缺了中秋到也，人去了何日来也？赠妓口儿甜，庞儿俏。
性格儿稳重，身子苗条。
多情杨柳腰，春暖桃花萼。
见人便厌的拜忽的羞吸的笑，引的人魄散魂消。
人前面看好，樽席上出色，手掌里擎着。
遇美海棠娇，梨花嫩。
春妆成美脸，玉捻就精神。
柳眉颦翡翠弯，香脸腻胭脂晕。
款步香尘双鸳印，立东风一朵巫云。
奄的转身，吸的便晒，森的销魂。
雨才收，花初谢。
茶温凤髓，香冷鸡舌。
半帘杨柳风，一枕梨花月。
几度凝眸登台榭，望长安不见些些。
知他是醒也醉也，贫也富也，有也无也。
既待舍之藏，何用沽诸价？清闲活计，冷淡生涯。
采灵芝西海边，看黄菊东篱下。
乐乐陶陶无牵挂，三般儿到处里堪夸。
或是向东篱看花，或是在东门种瓜，或是去东里为家。
愁怀雨儿飘，风儿扬。
风吹回好梦，雨滴损柔肠。
风萧萧梧叶中，雨点点芭蕉上。
风雨相留添悲怆，雨和风卷起凄凉。
风雨儿怎当，雨风儿定当。
风雨儿难当。
嘲西席讲诗书，习功课。
爷娘行孝顺，兄弟行谦和。
为臣要尽忠，与朋友休言过。
养性终朝端然坐，免教人笑俺风魔。
先生道学生琢磨，学生道先生絮聒，馆东道不识字由他。